钦定古今图书集成/理学汇编/学行典/第250卷 > 史宗显
## 钦定古今图书集成/理学汇编/学行典/第250卷 > 史宗显

按《扬州府志》：“史宗显，字及达，江都人。知书重义。有山
东元克孝者来扬，与宗显善。其妻亡，子以哀毁继没，
子妇抱夫木主自缢。克孝贫不能殓，宗显为之棺殡，
择地以窆，令子孙世扫墓祀之。通州贡士杨孟坚亦
善宗显，除兴安判，止一子。次广陵猝亡，孟坚恸绝，不
欲之官，宗显勉其行，以一婢赠之，冀其生子。孟坚竟”
卒任所。适宗显游崇川，孟坚见梦于其友孙梦扬，曰“明日史君来，为我谢之。”诘朝，梦扬访得宗显于客舍，
语以故，惊异，因为归其丧。宗显以明经授两浙运判，
迁福建理问。卒，年七十二。